# **DECIZIA ETAPEI DE ÎNCADRARE**

## Nr. din .06.2019

Ca urmare a solicitării de emitere a acordului de mediu adresate de **CANDREA ILEANA PERSOANA FIZICA AUTORIZATA** din comuna Dorna Candrenilor, sat Poiana Negrii, nr.547B, judeţul Suceava, înregistrată la APM Suceava cu nr. 12442/24.11.2017, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,
* ***Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului*,**

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 12.06.2019, că proiectul **“Construire pensiune agroturistica P+M”** propus a fi amplasat comuna Dorna Candrenilor, sat Poiana Negrii, jud. Suceava,

* nu se supune evaluării impactului asupra mediului;

- nu se supune evaluării adecvate;

- nu se supune evaluării impactului asupra corpurilor de apă;

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**1. Dimensiunea şi concepţia întregului proiect** *-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa nr.2, la:

-pct.10, lit.b – proiecte de dezvoltare urbana, inclusiv constructia centrelor comerciale si a parcarilor auto publice;

Terenul pe care se va amplasa viitoarea investitie are suprafața de 1438 mp. Terenul de amplasament are în plan o formă neregulată cu dimensiunile de gabarit de 35,50 m x 57,00 m, aflându-se la o altitudine medie de 930 m.

Pe terenul de amplasament se propune a se realiza:

- clădire pensiune;

- alee carosabilă care conduce la o platformă carosabilă (parcare autoturisme);

- un loc de joacă pentru copii;

- spații verzi.

Pensiunea va avea regimul de înălțime P+M, cu 5 camere de cazare duble (1 camera la parter adaptata pentru persoane cu dizabilitati si 4 camere la mansarda, cu bai proprii), cu dimensiunile de gabarit în plan, de 20,15m x 12,55m și se va amplasa în teren la distanța de 11,35m față limita de la sud-vest a parcelei (spre drumul de acces) și la distanța de 2,35m față de limita de la sud-est a parcelei.

La parter s-au amenajat primirea, spațiile comune și relaxare (salonul), locul de luat masa (sufrageria), bucătăria la dispoziția turiștilor, spații de cazare.

*Racordarea la rețelele utilitare existente în zonă*

1. Alimentarea cu apă rece

Alimentarea cu apă se va realiza prin racordarea obiectivului la rețeaua de alimentare cu apă a localității prin intermediul unui cămin existent pe amplasament.

Racordul se va face în centrala termică printr-o conductă PEHD de 40 mm, montată subteran sub adâncimea de îngheț și izolată.

Consumul de apă rece pentru pensiunea agroturistică va fi de maxim 0,20mc/h.

1. Canalizarea menajeră și pluvială

Canalizarea apelor uzate, de la obiectele sanitare din pensiune, (băi, bucătărie, grupuri sanitare) se va face în sistem individual, prin racordarea obiectivului la un bazin vidanjabil cu volumul de minim 25,00 mc, printr-o rețea de conducte din PVC, cu diametre 110 mm - 200 mm și cămine de vizitare.

Lungimea totală a rețelei pentru colectarea apelor uzate va fi de 56 m.

Conductele din PVC se vor poza în șanțuri săpate sub adâncimea de îngheț, pe un pat de nisip.

Căminele de racord și vizitare se vor realiza din beton.

Bazinul colector va avea pereții, radierul și placa superioară din beton armat, cu hidro-izolație exterioară. Bazinul va fi prevăzut cu capac de vizitare și pipă de aerisire.

Vidanjarea se va face de o societate autorizată în baza unui contract de prestări servicii.

1. Alimentarea cu energie electrică

Alimentarea cu energie electrică se va asigura prin racordarea obiectivului la rețeaua de alimentare cu energie electrică existentă în zonă, în baza avizului E-ON Moldova, sucursala Suceava și a unei documentații întocmite de o societate agrementată.

În incintă se va realiza o rețea electrică compusă din racord, rețea de iluminat exterior și cablu alimentare pompă submersibilă din puțul forat.

Iluminatul nocturn al incintei se va realiza cu 4 stâlpi de iluminat cu un braț, amplasați perimetral.

1. Asigurarea cu agent termic

Încălzirea încăperilor și prepararea apei calde menajere, pe timp friguros, se va face cu agent termic produs de centrala termică proprie, care va funcționa cu combustibil solid (lemne).

**2. Localizarea proiectului**

a) *utilizarea actuală şi aprobată a terenurilor*: Investiția ce face obiectul acestui proiect, se va amplasa pe un teren situat în intravilanul satul Poiana Negrii, comuna Dorna Candrenilor, jud. Suceava.

Parcela de teren pe care se va realiza obiectivul, identificată cu parcela 1F din imobilul 38481 al comunei cadastrale Dorna Candrenilor, este proprietatea lui Candrea Ileana și Candrea Mafteiu, constituie patrimoniu de afectațiune la P.F.A. Candrea Ileana., conform Extras C.F. nr. 38481, din 07.08.2017, având folosința actuală de fânaț cu destinația curți construcții.

b) *bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*: nu este cazul.

h). *posibilitatea de reducere efectivă a impactului -* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

1. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, deoarece amplasamentul proiectului nu se suprapune cu nicio arie naturală protejată de interes comunitar.

1. **Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

- proiectul propus nu intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

- autoritatea competentă în domeniul gospodăririi apelor, Sistemul de Gospodărire a Apelor Suceava, a stabilit ca proiectul nu se supune procedurii de emitere a avizului de gospodarire a apelor.

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism nr. 61/08.08.2017 emis de Primăria comunei Dorna Candrenilor.

1. Se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.
2. Se vor respecta prevederile OUG nr.195/2005 privind protecţia mediului, cu modificările şi completările ulterioare.

4. Deseurile produse vor fi stocate temporar selectiv în spații special amenajate; se interzice abandonarea /stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria comunei Dorna Candrenilor, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate

conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de

câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

Maria Mădălina NISTOR

|  |  |
| --- | --- |
| Şef Serviciu  Avize, Acorduri, Autorizaţii, Adina Hobjila | Şef Serviciu  Calitatea Factorilor de Mediu, Anca IONCE |
| Întocmit,  Cons. Mariana BURLACU |  |